K O R R A L D U S

Haapsalu,					                                  03. oktoober 2012 nr 585

Projekteerimistingimuste kinnitamine 
(Sadama tn 4, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste saamiseks Haapsalus Sadama tn 4 kinnistul asuva korterelamu fassaadide remondiks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Sadama tn 4 kinnistul asuva korterelamu fassaadide remondiprojekti projekteerimistingimused nr 24-12 (lisatud).
2.	Korraldus teha teatavaks koos lisatud projekteerimistingimustega Alli Arjas-Avarsoole (Tallinn), Ene Arrole (Harju maakond), Monika Traks (Soome), Jelisaveta Gepner (Haapsalu linn), Ahti Pitkäärt (Tallinn),  Mirjam Varik (Tallinn), Jekaterina Kargašina (Haapsalu linn) korralduse koopia saatmisega posti teel
3.	Korraldus jõustub teatavakstegemisest.

Peeter Vikman   
Aselinnapea linnapea ülesannetes 				Erko Kalev
				Linnasekretär

                                                                                                              Lisa
                                                                             Haapsalu Linnavalitsuse 
                                                                                   03.10.2012.a. korraldusele nr 585

PROJEKTERIMITINGIMUSED nr 24-12
ELAMU FASSAADIDE REMONDIPROJEKTI KOOSTAMISEKS HOONESTATUD KINNISTULE.

ASUKOHT     Sadama tn 4, Haapsalu, Läänemaa
KINNISTU     
katastritunnus:                   18301:004:0003
pindala:                              1172 m2
omanikud:                            Alli Arjas-Avarsoo,  Ene Arro, Monika Traks, Jelisaveta Gepne, 
                                             Ahti Pitkäärt, Mirjam Varik, Jekaterina Kargašina

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Sadama tn 4 kinnistul kehtiv detailplaneering puudub.
1.4	Katastriüksuse sihtostarve: elamumaa.
1.5	Kinnistul paiknevate ehitiste loetelu ehitisregistri andmetel: 8 korteriga elamu (reg nr 105001074), kuur (reg nr 105001077).

2.	Linnaehituslikud ja arhitektuursed nõuded projekteerimiseks
2.1	ÜLDIST: kavandatakse remontida väga halvas tehnilises seisukorras fassaadid (puidust välisseinad, katus).  
Kuna rekonstrueeritav korterelamu asub Haapsalu muinsuskaitseala kaitsevööndis, tuleb projekteerimisel lähtuda muinsuskaitseala põhimäärusest. Projekti lisada koopiad vanadest fotodest ja joonistest. Hoone välisilme kavandamisel võtta aluseks ajaloolised fotod ja joonised ning kohapealsed ülevaatuse tulemused.
Haapsalu Linnavalitsuse 22.03.2005 korraldusega nr 216 kinnitatud Sadama tn 4 elamu rekonstrueerimisprojekti projekteerimistingimused kehtisid kuni 22.03.2007.a.

2.2	HOONESTUSALA: olemasolev, käesolevate tingimustega elamut ega kuuri ei laiendata. 
2.3	HOONE KAUGUS TÄNAVAPOOLSEST KRUNDIPIIRIST: elamu asub Sadama tänava äärsel kinnistu piiril. 
2.4	EHITISTE LUBATUD SUURIM KÕRGUS: elamu kõrgust ei muudeta. 
2.5	KORRUSTE ARV: elamu on kahekorruseline. 
2.6	KATUSETÜÜP: elamul säilib olemasolev viilkatus.
2.7	KATUSEKALLE: elamul säilib olemasoleva katuse räästanurk. 
2.8	KATUSEKATE: Olemasolev (osaliselt valtsplekk, osaliselt eterniit) katusekate asendamisel on esimene soovitatav valik traditsioonilises mõõdus tsinkpleki tahvlitest (71x142 cm tsinkpleki tahvlitest) käsitsi valtsituna paigaldatud katusekate), teine võimalus on kasutada tsingitud terasplekist nn pikka plekipaani. Korstnate remontimisel taastada korstnapitside profileering.
2.9	HARJAJOON/RÄÄSTAJOON: olemasoleva harja- ja räästajoon säilivad.  
2.10	AKNAD JA UKSED: puidust aknad remonditakse, amortiseerunud puitaknad ja sobimatu kuju, klaasijaotuse ja materjaliga (plastik) aknad asendada puitraamidega akendega, mille kuju ja klaasijaotus on projekteeritud elamu algsete akende järgi (aluseks vanad fotod). Sisemisel klaasiraamile võib paigaldada kahekihilise klaaspaketi). Esifassaadile projekteerida tahveluks.  Uks värvitakse. Teisele korrusele võib projekteerida kahele aknale nn prantsuse rõdud. Vanade piirlaudade eeskujul taastada aknapiirlauad (esifassaadil teemantkvaadrite, sandrikega). Fassaadide soojustamisel tuleb aknad paigaldada välisseinaga samasse pinda. 
2.11	VÄLISVIIMISTLUS: elamu välisseinte välisviimistluseks on värvitud puitlaudis. Näha ette olemasoleva heas korras puitlaudise ja –detailide säilitamine. Kahjustunud, samuti remontide käigus paigaldatud sobimatud konstruktsioonid (nt) asendada taastada olemasolevate detailide eeskujul (laudised, piirdelauad, puitlõikelised vööd, karniisid jt).
Värvitoonide valik lahendada projektiga. Värvivalikus lähtuda ajastule iseloomulikest toonidest ja värvitüübist. 
2.12	HOONE TULEPÜSIVUSKLASS: TP3.
2.13	TULEOHUTUS: Tagada ehitise vastavus tuleohutusnõuetele.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Muinsuskaitseamet, Lääne-Eesti  Päästekeskus. 

4.	Muud nõuded
4.1	Projekt peab vastama ehitusloa saamiseks ehitusprojektile esitatavatele 
       nõuetele (MKM 17.09.2010. a määrus nr 67). Projekti koosseisus peavad 
       sisalduma plaanid, vaated, lõiked mõõtkavas M 1:100, välisuksed, aknad, 
       akende piirlauad jt detailide joonised M 1: 20 või 1: 10.
4.2	Energiatõhususe miinimumnõudeid (MKM 20.12.2007 määrus nr 258) täita projektis ulatuses ja viisil, mis ei ole vastuolus Muinsuskaitseseadusega. 
4.3	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
4.4	Projekti koosseisus esitada asendiplaan mõõtkavas M 1:500. 
4.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 
Käesolevad tingimused on kehtivad kahe aasta jooksul alates nende kinnitamisest.